open-index/open-wikipedia-markdown huggingface dataset:
கெக்லர் அண்ட் கோக் எம்பி7

**கெக்லர் அண்ட் கோக் எம்பி7** அல்லது **எம்பி7** (*MP7*) என்பது கெக்லர் அண்ட் கோக் நிறுவனத்தினால் தயாரிக்கப்பட்ட, 4.6×30மிமீ இரவை உள்வாங்கப்பட்ட ஒரு செருமானிய தனிப்பட்ட பாதுகாப்பு ஆயுதம் ஆகும். எம்பி7 2001 இல் உற்பத்தி செய்யப்பட்டது. இது எப்என் பி90 துப்பாக்கியின் ஒரு நேரடிப் போட்டிக்கு, நேட்டோவின் தேவைக்கு ஏற்ப உற்பத்தி செய்யப்பட்டது. இவ்வாயுதம் உற்பத்தி செய்யப்பட்டதிலிருந்து பல மீளாய்வுக்கு உட்பட்டு, தற்போது **எம்பி7ஏ1**, புதிய **எம்பி7ஏ2** ஆகிய பதிப்புக்களைக் கொண்டுள்ளது.

## இவற்றையும் பார்க்க
* எப்என் பி90
* கெக்லர் அண்ட் கோக் எம்பி5

## உசாத்துணை

## வெளி இணைப்புகள்

* HK Defense: MP7 product page 
*2008 Heckler & Koch Military and LE brochure
*HKPRO page on HK MP7
*Modern Firearms&nbsp;— HK MP7
*Bundeswehr fact sheet 
*Gun-World.net gallery of the MP7 
*Nazarian's Gun's Recognition Guide (FILM) H&K MP7 PDW Presentation (.wmv)
*Video of the MP7
*Presentation of mp7 for the German Police 

பகுப்பு:துணை இயந்திரத் துப்பாக்கிகள்
மாசச்சூசெட்சு விரிகுடாக் குடியேற்றம்

**மாசச்சூசெட்சு விரிகுடாக் குடியேற்றம்** (*Massachusetts Bay Colony*, 1628-1691) வட அமெரிக்காவின் கிழக்குக் கடலோரமாக 17ஆம் நூற்றாண்டில், மாசச்சூசெட்சு விரிகுடாவை அடுத்த பகுதிகளில் உருவான முதல் ஆங்கிலக் குடியேற்றமாகும். இதற்குப் பின்னால் இதன் தென்பகுதியில் உருவான பல குடியேற்றங்களும்  சீரமைக்கப்பட்டு 1629இல்  ***[[மாசச்சூசெட்சு விரிகுடா மாகாணம்]]*** அறிவிக்கப்பட்டது. தற்போதைய  மாசச்சூசெட்ஸ் மாநிலத்தின் நியூ இங்கிலாந்தின் மையப்பகுதியில் இந்த குடியேற்ற நிலங்கள் அமைந்திருந்தன.  தொலைவில் இருந்த இரு இயற்கைத் துறைமுகங்களையும் அடுத்துள்ள பகுதிகளிலும் துவக்க கால குடியேற்றங்கள் அமைந்திருந்தன. இவை தற்கால  நகரங்களான  சேலம், பாஸ்டனை சுற்றியிருந்தன. 
 
இந்தக் குடியேற்றம் நிர்வகித்த பகுதி தற்கால மைய நியூ இங்கிலாந்தையும் மாசச்சூசெட்ஸ், மேய்ன், நியூ ஹாம்சயர், றோட் தீவு,  கனெடிகட்மாநிலப் பகுதிகளையும் உள்ளடக்கி இருந்தது. மேற்கில் அமைதிப் பெருங்கடல் வரையிலான நிலப்பகுதிகளை நிர்வகிக்காத போதும் இந்தக் குடியேற்றம் அவற்றிற்கு உரிமை கோரியது. இதனை முந்தைய டச்சுக் குடியேற்றமான நியூ நெதர்லாந்து எதிர்த்தது. 
## மேற்சான்றுகள்

பகுப்பு:ஐக்கிய அமெரிக்க வரலாறு
பகுப்பு:மாசசூசெட்ஸ்
தஞ்சாவூர் நாகநாதசுவாமி கோயில்

**தஞ்சாவூர் நாகநாதசுவாமி கோயில்**, தமிழ்நாடு, தஞ்சை மாவட்டம், தஞ்சாவூரில் கீழவாசல் பகுதியில் உள்ள பூமால் ராவுத்தர் கோயில் தெருவினை அடுத்து அமைந்துள்ள கும்பகோணத்தான் தெருவில் அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு  உட்பட்ட 88 கோயில்களில் இக்கோயிலும் ஒன்றாகும்.

## மூலவர்
இக்கோயிலின் மூலவராக நாகநாதசுவாமி லிங்கத்திருமேனியாக உள்ளார். இங்குள்ள இறைவி அகிலாண்டேஸ்வரி ஆவார்.

## கோயில் அமைப்பு

இக்கோயிலில் இரு வாயில்களைக் கொண்டு அமைந்துள்ளது. ஒரு வாயில் மூலவரை நோக்கிச் செல்லும் வகையிலும், மற்றொரு வாயில் அம்மன் சன்னதியை நோக்கிச் செல்லும் வகையில் அமைந்துள்ளன. மூலவர் சன்னதியின் முன்பாக நந்தியும், பலிபீடமும் காணப்படுகின்றன. மண்டபத்தில் விநாயகர், விநாயகர் முன்பாக நந்தி, நாகம், வள்ளி தெய்வானையுடன் கூடிய சுப்பிரமணியர், கஜலட்சுமி, பைரவர், சூரியன் உள்ளிட்ட சிற்பங்கள் காணப்படுகின்றன.
இம்மண்டபத்தில் நவக்கிரக சிற்பங்கள் உள்ளன. கோஷ்டத்தில் தட்சிணாமூர்த்தி, துர்க்கையம்மன் சிற்பங்கள் உள்ளன. அருகே சண்டிகேஸ்வரர் சன்னதி உள்ளது. மூலவர் சன்னதிக்கு இடப்புறமாக அகிலாண்டேஸ்வரி சன்னதி உள்ளது. கோயிலின் எதிரே குளம் காணப்படுகிறது.

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்‎
கெக்லர் அண்ட் கோக் யுஎம்பி

**கெக்லர் அண்ட் கோக் யுஎம்பி** (*UMP*; *Universale Maschinenpistole*, செருமனிய விளக்கம் "உலகளாவிய இயந்திரத் துப்பாக்கி") என்பது கெக்லர் அண்ட் கோக் நிறுவனத்தினால் உருவாக்கப்பட்ட துணை இயந்திரத் துப்பாக்கி ஆகும். அது பல முகவர்களால் பாவனைக்காக உள்வாங்கப்பட்டுள்ளது. கெக்லர் அண்ட் கோக் நிறுவனத்தினம் இதனை பாரங்குறைந்ததாகவும் மலிவானதாகவும் எம்பி5 அடுத்து உருவாக்கியது. தற்போது இரண்டும் உற்பத்தியில் உள்ளன.

## உசாத்துணை

## வெளி இணைப்புகள்

*Official page 
*UMP operator's manual 
*2008 Heckler & Koch Military and LE brochure
*The UMP at Modern Firearms
*HKPRO page on UMP
*HKPRO page on the USC
*Nazarian's Gun Recognition Guide – H&K UMP Demonstration

பகுப்பு:துணை இயந்திரத் துப்பாக்கிகள்
மக்கள்தொகை அடிப்படையில் தமிழ்நாட்டின் நகரங்கள்

இந்திய அரசாங்கம் 2011-ஆம் ஆண்டில் மேற்கொண்ட மக்கள்தொகைக் கணக்கெடுப்பின் அடிப்படையில் தமிழ் நாட்டில் இருக்கும் பெரிய நகரங்களின் மக்கள்தொகை இங்கு பட்டியலிடப்பட்டுள்ளது.

## மக்கள் தொகை விவரங்கள்

## மேற்கோள்கள்

பகுப்பு:தமிழ்நாடு மாநிலத்திலுள்ள ஊர்களும் நகரங்களும்
பளிச்சியம்மன்

**பளிச்சியம்மன்** என்பவர் இந்து சமய நாட்டார் தெய்வங்களில் ஒருவராவார்.  இவர் குறித்து இரு வேறு கதைகள் உள்ளன. இரண்டு பளிங்கர் பெண்ணிற்கு நடைபெற்றவை அவையாக இருக்கலாம். இருவருமே பளிங்கர் இனத்தவர் என்பதால் பளிச்சியம்மன் என்ற பெயரைப் பெற்றுள்ளனர்.

## தொன்மக் கதை
மேல் மலையடிவாரத்தில் சிவசைலம் எனும் கிராமத்தில் சேதுராயர் சாதி இளைஞன் ஒருவன் இருந்தான். அவனுக்கும் மலையில் மலைப்பளிங்கர் சாதி பெண்ணுக்கும் காதல் உண்டானது. இரு சாதி மக்களும் பிற சாதியிலிருந்து வரன்களை பெறுவதில்லை. எனவே இவர்களின் காதலுக்கு பலமான எதிப்பு நிலவியது. இருவரும் தங்கள் காதலை எண்ணிபடியே இளமையை கழித்தார்கள். பொறுமை இழந்த பளிச்சி அவனை காண அவனூருக்கு செல்ல முனைந்தாள். வழியில் கருணையாறு எதிர்பட அதன் கரையிலேயே தங்கினாள். அவன் இறுதி வரை வராமல்போக அங்கேயே மடிந்தாள்.

### மற்றொரு கதை
பளியர் இனப் பெண்ணான இவர் பளிச்சியம்மன் என அழைக்கப்படுகிறார். இவருடைய தொன்மக் கதை கண்ணகியுடன் தொடர்புடையதாக உள்ளது. தவறான தீர்ப்புக்காக மதுரையை எரித்த கண்ணகி, அங்கிருந்து நடைபயணமாக கூடலூர் பளியங்குடியை அடைகிறார். மாலை நேரத்தில் அங்குள்ள மலையில் ஏறுகையில் எதிர்வரும் பளிங்கர் இனப்பெண் தன் சேலையை கிழித்து தீப்பந்தமாக்கி தந்தார். மிருகங்கள் உலாவும் மலையில் தன்னை காக்க நினைத்த பெண்ணை பளிச்சியம்மன் தெய்வமாகி, மக்களை காக்குமாறு கண்ணகியம்மன் வரம் தந்தார்.

## வழிபாடு
கொடைக்கானல் பகுதியில் வசிக்கும் ஆதிவாசிகள் பளிச்சியம்மனை வழிபடுகின்றனர். 

## கோவில்கள்
* கொடைக்கானல் பளிச்சியம்மன் கோவில்.

## ஆதாரங்கள்

பகுப்பு:தமிழர் நாட்டுப்புறத் தெய்வங்கள்
விவேக் அர்சன்

**விவேக் அர்சன்** (Vivek Harshan) ஓர் இந்தியத் திரைப்படத் தொகுப்பாளர் ஆவார். தமிழ் மற்றும் மலையாளத் திரைப்படங்களில் பங்காற்றி வருகிறார். இவர் படத்தொகுப்பாளராக பணியாற்றிய  *[[ஜிகர்தண்டா (திரைப்படம்)|ஜிகர்தண்டா]]* திரைப்படத்திற்காக அவ்வாண்டிற்கான இந்திய தேசிய திரைப்பட விருதினை வென்றார்.

## திரை வாழ்க்கை
2007 ஆவது ஆண்டில் வெளியான *பிக் பி* மலையாளத் திரைப்படத்தின் மூலமாக படத்தொகுப்பாளராக திரைப்படத்துறையில் அறிமுகமானார். 
## திரைப்பட விபரம்
### திரைப்படத் தொகுப்பாளராக

## பெற்ற விருதுகள்
### [[தேசிய திரைப்பட விருதுகள், இந்தியா|தேசிய திரைப்பட விருதுகள்]]
* 2014 – சிறந்த படத்தொகுப்பாளர் - *[[ஜிகர்தண்டா (திரைப்படம்)|ஜிகர்தண்டா]]*

### [[விஜய் விருதுகள்]]
* 2014 - சிறந்த படத்தொகுப்பாளர் - *[[ஜிகர்தண்டா (திரைப்படம்)|ஜிகர்தண்டா]]*

## மேற்கோள்கள்

## வெளியிணைப்புகள்
* 
* http://www.imdb.com/name/nm2574962/

பகுப்பு:வாழும் மக்கள்
பகுப்பு:தமிழ்த் திரைப்படத் தொகுப்பாளர்கள்
பகுப்பு:இந்தியத் திரைப்படத் தொகுப்பாளர்கள்
பகுப்பு:1981 பிறப்புகள்
சிர்கெலைட்டு

**சிர்கெலைட்டு** *(Zirkelite)*  is an oxide mineral with formula: (Ca,Th,Ce)Zr(Ti,Nb)2O7 என்ற வாய்ப்பாடு கொண்ட ஒரு ஆக்சைடு கனிமம் ஆகும். நுண்ணிய அளவில் சம அளவு படிமங்களாக இக்கனிமம் தோன்றுகிறது மற்றும் உருவாகிறது. கருப்பு, பழுப்பு, அல்லது மஞ்சள் நிறத்தில் 5.5 என்ற கடினத்தன்மை மதிப்பும் 4.7 என்ற அடர்த்தி எண்ணும் கொண்ட கனிமமாக இது காணப்படுகிறது.பன்னாட்டு கனிமவியல் சங்கம் சிர்கெலைட்டு கனிமத்தை Zke என்ற குறியீட்டால் அடையாளப்படுத்துகிறது.  

## கண்டுபிடிப்பும் பெயரிடலும்

1895 ஆம் ஆண்டு பிரேசில் நாட்டில் செருமனியைச் சேர்ந்த பாறையியலர் பெர்டிணாண்டு சிர்கெல் (1838-1912) இக்கனிமத்தைக் கண்டுபிடித்தார். இவரின் நினைவாக இக்கனிமத்திற்கு சிர்கெலைட்டு என்று பெயரிடப்பட்டது. 

## தோற்றம்

தொடக்கத்தில் பிரேசில் நாட்டின் சாவோ பாவுலோ நகரில் உள்ள யாக்குபிராங்கா நகராட்சியில் கார்பனாடைட்டு வகை தீப்பாறையாக இக்கனிமம் கண்டறியப்பட்டது. கனடா, கசக்கசுதான், நார்வே, உருசியா,தென் ஆப்பிரிக்கா, ஐக்கிய இராச்சியம் மற்றும் அமெரிக்கா முதலான நாடுகளிலும் சிர்கெலைட்டு கனிமம் காணப்படுகிறது.

## மேற்கோள்கள்

*Webmineral data
*Mindat localities
*Mineral Data Publishing

பகுப்பு:கால்சியம் கனிமங்கள்
பகுப்பு:தோரியம் கனிமங்கள்
பகுப்பு:சிர்க்கோனியம் கனிமங்கள்
பகுப்பு:தைட்டானியம் கனிமங்கள்
பகுப்பு:நையோபியம் கனிமங்கள்
பகுப்பு:இலந்தனைடு கனிமங்கள்
பகுப்பு:ஆக்சைடு கனிமங்கள்
பகுப்பு:கனசதுரக் கனிமங்கள்
பார்பிக்யூ நேஷன்

**பார்பிக்யூ நேஷன்** என்னும் உணவகம், மும்பை நகரில் 2006ஆம் ஆண்டு ஜனவரி மாதத்தில் தொடங்கப்பட்டது. இந்த நிறுவனத்துக்கு ஐதராபாத்து,விசாகப்பட்டினம், விசயவாடா, பெங்களூர், இலக்னோ, சென்னை, புனே, பானஜி, கொல்கத்தா, குவகாத்தி, சண்டிகர், உதயப்பூர், தில்லி, அகமதாபாத், சூரத்து, விசாகப்பட்டினம், கோலாப்பூர், மங்களூர், நாக்பூர், கோயம்புத்தூர், மொகாலி, குர்கான், செய்ப்பூர், வடோதரா, நொய்டா உள்ளிட்ட நகரங்களில் பல கிளைகள் உள்ளன.

மியேல் கைடு என்ற இதழ், ஆசிய அளவில் முக்கியமான 100 உணவகங்களில் இதுவும் ஒன்றென பட்டியலிட்டுள்ளது.

## சான்றுகள்

## இணைப்புகள்
*   பார்பிக்யூ நேஷன் நிறுவனத்தின் இணையத்தளம் 

பகுப்பு:இந்திய நிறுவனங்கள்
பகுப்பு:உணவகங்கள்
மதினா பள்ளிவாசல், சில்லாங்

**மதினா பள்ளிவாசல்** (*Madina Mosque*),இந்தியாவின் மேகாலயா மாநிலத்தின் சில்லாங் நகரில் அமைந்துள்ளது.இந்தியாவில் கண்ணாடியில் மட்டும் கட்டப்பட்ட பள்ளிவாசல் மற்றும் வடகிழக்கு பிராந்தியத்தில் மிகப் பெரிய பள்ளிவாசல் ஆகும்.
மதீனா பள்ளிவாசலலின் கண்ணாடி குவிமாடம் மற்றும் கண்ணாடி கோபுரங்கள் அனைத்து அமைப்புகளும் பிரகாசமானது ஆகும்.
## அமைப்பு
மதீனாவில் பள்ளிவாசல் இந்தியாவின் அரிதான கட்டடக்கலையான 
கண்ணாடி ஒளிவிடும் அமைப்பில் உள்ளது.இது 121 அடி உயரம் மற்றும் 61 அடி அகலம் கொண்டது.நான்கு அடுக்கு மாடிகள் கொண்ட அமைப்பில் ஒரு அனாதை இல்லம்,ஒரு நூலகம் மற்றும் ஒரு இஸ்லாமிய இறையியல் நிறுவனம் உள்ளது.பள்ளிவாசல் மற்றும் அதனை சுற்றியுள்ள ஈத்கா பகுதியில் 8000 மக்கள் பிரார்த்தனை செய்யலாம்.
பள்ளிவாசலில் பெரிய தோட்டம் உள்ளது.மதீனாவில் பள்ளிவாசல் இஸ்லாமிய ஆய்வு மற்றும் ஆன்மீக மையம் மையமாக முக்கியத்துவம் பெற்றிருக்கிறது.

## பெண்கள் தொழுமிடம்
இப்பள்ளிவாசலில் சுமார் 2000 பெண்கள் தொழுகை நடத்த தனி இடம் உள்ளது.

## மேற்கோள்கள்

பகுப்பு:மேகாலயாவில் உள்ள பள்ளிவாசல்கள்
பகுப்பு:மேகாலயா
பகுப்பு:இசுலாமியக் கட்டிடக்கலை
இசுக்காட்லாந்து இராச்சியம்

**இசுக்காட்லாந்து இராச்சியம்** (*Kingdom of Scotland)* வட-மேற்கு ஐரோப்பாவில் 843இல் நிறுவப்பட்ட  நாடு ஆகும்;  1707இல் இது இங்கிலாந்து இராச்சியத்துடன் இணைந்து ஒன்றிணைந்த பெரிய பிரித்தானிய இராச்சியம் உருவானது. இதன் ஆட்பகுதி விரிந்தும் சுருங்கியும் மாறியபோதும் பெரிய பிரித்தானியாவின் வடக்கில் தீவின் மூன்றில் ஒருபங்கு நிலத்தை கொண்டுள்ளது. தெற்கில் இங்கிலாந்து இராச்சியத்துடன் எல்லையைப் பகிர்ந்துள்ளது. ஆங்கிலேயர்கள் பலமுறை தாக்கியுள்ளனர்; இருப்பினும் முதலாம் இராபர்ட்டு தலைமையில் விடுதலைப் போரில் வெற்றிபெற்று பிந்தைய நடுக்காலங்களில் தனி நாடாக விளங்கியது.  1603இல் இசுக்காட்லாந்ந்தின் மன்னர் ஆறாம் ஜேம்சு இங்கிலாந்து அரசராகப் பொறுப்பேற்றார். அச்சமயத்தில் இசுக்காட்லாந்தும் இங்கிலாந்தும் விரும்பிய ஒன்றிணைப்புடன் ஒரே முடியாட்சியில் இருந்தன.  1707இல் இரண்டு இராச்சியங்களும் ஒன்றிணைப்புச் சட்டங்களின்படி ஒன்றிணைக்கப்பட்டு பெரிய பிரித்தானிய இராச்சியம் உருவானது.  

1482 முதல் இசுக்காட்லாந்தின் நிலப்பரப்பு தற்கால இசுக்காட்லாந்தின்  நிலையை எட்டியது. கிழக்கில் வட கடலும் வடக்கிலும் மேற்கிலும் அத்திலாந்திக்குப் பெருங்கடலும் தென்மேற்கில் வடக்குக் கால்வாயும்  ஐரியக் கடலும் இதன் எல்லைகளாக உள்ளன. 
## தொடர்புடைய பக்கங்கள்
*இசுக்கொட்லாந்து
*ஒன்றிணைப்புச் சட்டங்கள் 1707





பகுப்பு:ஐரோப்பாவின் முன்னாள் நாடுகள்
பகுப்பு:இசுக்காட்லாந்து
மார்த்தாவின் திராட்சைத் தோட்டம்

**மார்த்தாவின் திராட்சைத் தோட்டம்** (*Martha's Vineyard*, உள்ளகப் பெயர்: *நோப்பெ*) மாசச்சூசெட்ஸ் மாநிலத்தில் காட் முனைக்குத் தெற்கே உள்ள தீவு ஆகும். இது வசதி மிக்கோருக்கான கோடைக்கால குடியேற்றமாக மிகவும் அறியப்பட்டுள்ளது. இதில் சிறிய சப்பாக்கிடிக் தீவும் அடங்கும்; இது பொதுவாக பெரிய தீவுடன் இணைக்கப்பட்டிருந்தாலும் சூறாவளிகளாலும்  புயல்களாலும் இரண்டு தீவுகளும் பிரிக்கப்படுகின்றன. கடைசியாக 2007இல் இவை பிரிந்தன. ஏப்ரல் 2, 2015 நிலவரப்படி இரண்டு தீவுகளும் மீண்டும் இணைக்கப்பட்டுள்ளன. முக்கோண வடிவிலுள்ள இத்தீவின் நீளம் ஏறத்தாழ 20.5 மைல்கள் (33 கி.மீ.) ஆகும்.  87.48 சதுர மைல்கள் (231.75 சதுர கி.மீ.) பரப்பளவுள்ள மார்த்தாவின் திராட்சைத் தோட்டம் ஐக்கிய அமெரிக்காவின் 57வது பெரிய தீவாக உள்ளது.

## ஒளிப்படத் தொகுப்பு

Image:Grange Hall, 2010, West Tisbury MA.jpg|கிரேஞ்சு கூடம்மேற்கு டிசுபரி
Image:Gay Head Light - USA MA.jpg|கே ஹெட் லைட்அக்குன்னா
Image:OnTimeFerry222001.jpg|சேப்பி பெர்ரிஎட்கார்டவுன்

## மேற்சான்றுகள்

பகுப்பு:மாசசூசெட்ஸ்
பகுப்பு:ஐக்கிய அமெரிக்கத் தீவுகள்
பிளைமவுத் குடியேற்றம்

**பிளைமவுத் குடியேற்றம்** (*Plymouth Colony*), அல்லது **புது பிளைமவுத்** அல்லது **பிளைமவுத் விரிகுடா குடியேற்றம்**) 1620 முதல் 1691 வரை வட அமெரிக்காவில் அமைந்திருந்த ஆங்கிலக் குடியேற்றமாகும்.  கப்பல்தலைவர் ஜான் இசுமித் முன்னதாகச் சென்று நில அளவை செய்து நியூ பிளைமவுத் எனப் பெயரிட்டிருந்த இடத்தில் பிளைமவுத் குடியேற்றத்தின் முதல் குடியிருப்பு உருவானது. தற்போதைய மாசச்சூசெட்ஸ் மாநிலத்தில் பிளைமவுத்தில் இருந்த இந்த முதல் குடியிருப்பே இந்தக் குடியேற்றத்தின் தலைநகரமாக விளங்கியது.   தனது உச்ச காலத்தில் தற்கால மாசச்சூசெட்ஸ் மாநிலத்தின் பெரும்பாலான தென்பகுதியை  அடக்கியிருந்தது. 

பிளைமவுத் குடியேற்றத்தை நிறுவியவர்கள் சமயச் செலவர் என அறியப்படும் ஆங்கிலிக்கர்களும் சமயப் பிரிவினையாளர்களான பிரவுன் பின்பற்றாளர்களும் ஆவர். வட அமெரிக்காவில் ஆங்கிலேயர்களால் வெற்றிகரமாக உருவாக்கப்பட்ட முதல் குடியேற்றமாக இது இருந்தது. இதே காலகட்டத்தில் வர்ஜீனியாவில்  ஜேம்சுடவுன் மற்றும் பிற  குடியிருப்புகள் உருவாயின.  முதல் குறிப்பிடத்தக அளவிலான நிரந்தர குடியேற்றம் நியூ இங்கிலாந்து பகுதியில் உருவானது. பிளைமவுத் குடியேற்றம் மாசச்சூசெட் இனத்தவருடன் உடன்பாடு கண்டு தங்கள் இருப்பை தக்க வைத்துக் கொண்டனர். இதற்கு தொல்குடி அமெரிக்கரான  இசுக்குவான்ட்டோ உதவியாக இருந்தார். இந்த உறவில் ஏற்பட்ட பிணக்கினால் பிலிப் அரசர் போர் (1675-1678) என அழைக்கப்படுகின்ற முதல் செவ்விந்தியப் போர் நிகழ்ந்தது.  1691இல் இந்தக் குடியேற்றம் மாசச்சூசெட்சு விரிகுடாக் குடியேற்றத்துடனும் மற்ற குடியேற்றங்களுடனும் இணைக்கப்பட்டு மாசச்சூசெட்சு விரிகுடா மாகாணம் உருவானது.

இந்தக் குடியேற்றம் மிகக் குறுகிய காலமே இருந்தபோதும், ஐக்கிய அமெரிக்க வரலாற்றில் இதற்கு சிறப்பான பங்குண்டு. பிளைமவுத்தின் குறிப்பிடத்தக்க மக்கள்தொகை சமய ஒறுத்தலிலிருந்து தப்பி வந்தவர்கள்; தங்களின் புரிதலின்படி வழிபட இடம் தேடி வந்தவர்கள்.  ஜேம்சுடவுன் போன்ற மற்றக் குடியேற்றங்கள் வணிக நோக்கில்  தொழில்முனைவோரால்  உருவாக்கப்பட்டவை. 
பிளைமவுத் குடியேற்றத்தின் சமூக, சட்ட அமைப்புகள் ஆங்கில வழமைகளை ஒட்டியே இருந்தன. இங்கு நிகழ்ந்த நிகழ்ச்சிகள் அமெரிக்க நாட்டுக்கதைகளின் அங்கமாயிற்று.  இவர்கள் தொடர்புள்ள நன்றி தெரிவித்தல் நாள் வட அமெரிக்காவின்  மரபாயிற்று; பிளைமவுத் பாறை நினைவுச்சின்னம் ஆயிற்று.
## வெளி இணைப்புகள்

* Colonial America: Plymouth Colony 1620 A short history of Plymouth Colony hosted at U-S-History.com, includes a map of all of the New England colonies.
* The Plymouth Colony Archive Project  A collection of primary sources documents and secondary source analysis related to Plymouth Colony.
* Pilgrim ships from 1602 to 1638 Pilgrim ships searchable by ship name, sailing date and passengers.
* History of the Town of Plymouth 1620... free Google eBook pdf format
பகுப்பு:முன்னாள் பிரித்தானியக் குடியேற்றங்கள்
பகுப்பு:மாசசூசெட்ஸ்
மாசச்சூசெட்சு விரிகுடா மாகாணம்

**மாசச்சூசெட்சு விரிகுடா மாகாணம்** (*Province of Massachusetts Bay*வட அமெரிக்காவில் 1692 முதல் இருந்த பிரித்தானியக் குடியேற்றமாகும்; இது 1776 முதல் அமெரிக்க ஐக்கிய நாட்டின் முதல் பதின்மூன்று மாநிலங்களில் ஒன்றாக இருந்தது. அக்டோபர் 7, 1691 அன்று இங்கிலாந்து, இசுக்காட்லாந்து மற்றும் அயர்லாந்தின் கூட்டு அரசர்களாக இருந்த வில்லியமும் மேரியும் இந்த மாகாணத்தை நிறுவும் அரசாணையை வெளியிட்டனர். இந்த அரசாணை மே 14, 1692 அன்று செயல்பாட்டிற்கு வந்தது; புதிய மாகாணத்தில் மாசச்சூசெட்சு விரிகுடாக் குடியேற்றம்,  பிளைமவுத் குடியேற்றம்,  மேய்ன் மாகாணம், மார்த்தாவின் திராட்சைத் தோட்டம், நான்டாக்கெட், நோவா ஸ்கோசியா மற்றும் நியூ பிரன்சுவிக் பகுதிகள் அடங்கியிருந்தன. தற்கால மாசச்சூசெட்ஸ் மாநிலம் இதன் நேரடி  பின்வருநராகும்; 1820 முதல் மேய்ன் தனியான  ஐக்கிய அமெரிக்க மாநிலமாயிற்று;  நோவா ஸ்கோசியா மற்றும் நியூ பிரன்சுவிக்  இரண்டும் 1697இலிருந்து பிரிந்து தற்போது கனடாவின் மாநிலங்களாக உள்ளன.  

மாகாணத்தின் பெயரான மாசச்சூசெட்சு உள்ளக தொல்குடி மக்களின் மாசச்சூசெட்சு மொழியிலிருந்து வந்துள்ளது;  இது *பெரிய மலைப்பகுதியில்*, *பெரிய மலைகளின் இடத்தில்* எனப் பொருள்படும். இங்குள்ள  பெரும் நீல மலையை ஒட்டி இப்பெயர் எழுந்துள்ளது. 
## மேற்சான்றுகள்

## மேற் படிப்பிற்கு
* Adams, James Truslow. *Revolutionary New England, 1691–1776* (1923) online
* Bailyn, Bernard. *The Ordeal of Thomas Hutchinson* (Harvard University Press, 1974)
* Bailyn, Bernard, and Lotte Bailyn. *Massachusetts Shipping, 1697-1714: A Statistical Study* (Harvard University Press, 1959)
* Brown, B. Katherine. "Freemanship in Puritan Massachusetts." *American Historical Review* (1954): 865-883. in Jstor
* Cott, Nancy F. "Divorce and the changing status of women in eighteenth-century Massachusetts." *William and Mary Quarterly: A Magazine of Early American History* (1976): 586-614. in JSTOR
*
* Greven, Philip J. *Four generations: Population, land, and family in colonial Andover, Massachusetts* (Cornell University Press, 1972)

### இணையத்திலுள்ள மூல உசாத்துணைகள்
* 500+ volumes of colonial records

பகுப்பு:முன்னாள் பிரித்தானியக் குடியேற்றங்கள்
பகுப்பு:மாசசூசெட்ஸ்
பகுப்பு:பதின்மூன்று அமெரிக்கக் குடியேற்றங்கள்
பகுப்பு:மேய்ன்
பகுப்பு:நோவா ஸ்கோசியா
பகுப்பு:நியூ பிரன்சுவிக்
பகுப்பு:ஐக்கிய அமெரிக்க வரலாறு
சின்னத்தம்பி கதை

**சின்னத்தம்பி கதை** என்பது நாட்டார் கதைப்பாடல்களில் சொல்லப்படுகின்ற கதையாகும். இக்கதை அக்காலத்தில் தேவர் மற்றும் சக்கிலியர் சாதிகள் இடையேயான முரண்பாட்டினை விளக்குகிறது. அத்துடன் உயர்சாதி மக்கள் தாழ்ந்த சாதி மக்களுக்கு இழைத்த கொடுமையையும் பதிவு செய்துள்ளது.

## கதை
காவல்காரர்களாக தேவர் சாதியை சார்ந்தவர்கள் இருக்கின்றனர். அவர்களால் பயிர்களை அழிக்கும் வன விலங்குகளை கட்டுப்படுத்த முடியவில்லை. அதனால் சக்கிலி சாதியைச் சார்ந்த சின்னத்தம்பி அவனுடைய சாதியைச் சார்ந்த இளைஞர்களை திரட்டி விலங்குகளை வேட்டையாடி வெல்கிறான்.

அவனுடைய வீரம் அறிந்த மக்கள் தலைவனாக ஏற்கிறார்கள். சின்னத்தம்பியின் திறனை அறிந்த ஜமிந்தார், அவனை படைத்தலைவனாக ஆக்குகிறார். இதனால் தேவர் சாதி மக்களுக்கு அவமானமாகிறது. அவர்கள் சின்னத்தம்பியை வஞ்சித்துக் கொல்கின்றனர்.

## ஆதாரங்கள்


பகுப்பு:தமிழ் நாட்டுப்புறக் கதைகள்
சாந்தைட்ரால்

**சாந்தைட்ரால்** *(Xanthydrol)* என்பது C13H10O2. என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தின் மொத்த மூலக்கூற்று நிறை 198.221 கி/மோல் ஆகும். இரத்த ஓட்டத்தில் யூரியாவின் அளவை அளவிடுவதற்கு சாந்தைட்ரால் பயன்படுகிறது.

## தயாரிப்பு

சாந்தோனை ஒடுக்க வினைக்கு உட்படுத்தி சாந்தைட்ரால் தயாரிக்க முடியும்.

## மேற்கோள்கள்

பகுப்பு:ஆல்ககால்கள்
பகுப்பு:சாந்தென்கள்
சுவாதி கொலை வழக்கு

**சுவாதி கொலை வழக்கு** என்பது 24 சூன் 2016 அன்று, சென்னை நுங்கம்பாக்கம் தொடருந்து நிலையத்தில் சுவாதி எனும் பெண்மணி கொலை செய்யப்பட்டது தொடர்பான வழக்கினைக் குறிக்கும். 

## கொலை விவரம்
சென்னையிலுள்ள இன்போசிசு தகவல் தொழினுட்ப நிறுவன ஊழியரான சுவாதி, நாள்தோறும் நுங்கம்பாக்கம் தொடருந்து நிலையத்தில் புறநகர் தொடருந்தில் ஏறி பணிக்கு சென்றுவரும் வழக்கத்தினைக் கொண்டிருந்தார். சூன் 24 அன்று காலை 6 மணிவாக்கில் தொடருந்திற்காக காத்துக் கொண்டிருந்த வேளையில், இளவயது கொலையாளி ஒருவனால் வெட்டிக் கொலை செய்யப்பட்டார்.

## கொலையாளி விவரம்
சூலை 1, 2016 இரவு செங்கோட்டைக்கு அருகே மீனாட்சிபுரம் எனும் சிற்றூரில் 24 அகவையுடைய இராம்குமார் என்ற கொலையாளி  கைது செய்யப்பட்டார். கைதினைத் தவிர்க்க குற்றவாளி தற்கொலை முயற்சியில் ஈடுபட்டார். ஆனால் காவற்துறையால் காப்பாற்றப்பட்டு மருத்துவமனையில் அனுமதிக்கப்பட்டார்.

## கொலைக்கான காரணம்
கொலைக்கான காரணத்தை தமிழக காவற்துறை இதுவரை கண்டறியப்படவில்லை.

## புலனாய்வு விவரம்
சென்னை உயர்நீதிமன்றத்தின் கருத்துகளை அடுத்து, புலனாய்வு செய்யும் பொறுப்பு  இரயில்வே காவற்துறையிடமிருந்து சென்னை நகர காவற்துறைக்கு முறைப்படி மாற்றப்பட்டது.

## பாதுகாப்பு குறித்தான கண்டன விமர்சனங்கள்
பெருமளவில் மக்கள் கூடும் ஒரு தொடருந்து நிலையத்தில் கண்காணிப்புக் காமிராக்கள் அமைக்கப்படாதிருந்தது குறித்து குமுகாயத்தின் பல்வேறு அமைப்புகள் தமது கண்டன விமர்சனங்களை தெரிவித்தன. 

## பொதுமக்களின் செயற்பாடுகள் குறித்தான விமர்சனங்கள்
*கொலை நிகழ்வு நடந்த நேரத்தில் அங்கிருந்தோர் கொலையைத் தடுக்கவோ, கொலையாளியைப் பிடிக்கவோ முயற்சி செய்யவில்லை; கொலைத் தாக்குதலுக்குள்ளான பெண்ணைக் காப்பாற்ற முயற்சி எதுவும் எடுக்கப்படவில்லை* என்பன போன்ற குற்றச்சாட்டுகள் குமுகாயத்தின் பல்வேறு அமைப்புகளால் எழுப்பப்பட்டன.

## அஞ்சலிக் கூட்டங்கள்
கொலையைக் கண்டித்து, சென்னை நகரில் அஞ்சலிக் கூட்டங்கள் இடம் பெற்றன.

## ராம்குமார் மரணம்
சுவாதியின் கொலை வழக்கை தமிழக காவல் துறை சரியாக விசாரிக்கவில்லை, பல உண்மைகளை இவர்கள் மறைத்துவிட்டனர். இதனால் இந்த வழக்கை சிபியையிடம் ஒப்படைக்க வேண்டும் என்று ராம்குமாரின் அம்மா நீதிமன்றத்தில் முறையிட்டார்.

இதற்கிடையில் சென்னை புழல் சிறைச்சாலையில் குற்றவாளி என்று கைதுசெய்யப்பட்டிருந்த ராம்குமார் 2016 செப்டம்பர் மாதம் 17 ஆம் திகதி சிறை வளாகத்தில் இருந்த மின்சார பெட்டியில் கைவைத்து இறந்துவிட்டதாகச் சிறைத்துறையினர் அறிவித்தனர். 

## மேற்கோள்கள்

## உசாத்துணை
* New clues could help crack Swathi murder case
* Techie murder: Mobile phone may hold the key

## வெளியிணைப்புகள்
* சென்னை காவற்துறை ஆணையரின் பேட்டி, தி இந்து, சூன் 28, 2016

பகுப்பு:தமிழ்நாட்டில் கொலை வழக்குகள்
பகுப்பு:2016 நிகழ்வுகள்
பகுப்பு:குற்றப் புலனாய்வு
வெங்கலராசன் கதை

**வெங்கலராசன் கதை** என்பது நாட்டார் கதைப்பாடல்களில் வருகின்ற கதையாகும். இக்கதை தமிழர்களின் சாதி, இன குழுக்களிடையே மட்டும் திருமணம் உறவை பேனுவதையும், அதனை வலுவாக  கடைபிடிக்க போரிடவும், உயிர்துறக்கவும் செய்தார்கள் என்பதை ஆவனப்படுத்துகிறது.  

## கதை
வெங்கலராசன் கோட்டை கட்டி வாழும் குறு அரசன். அவனுடையப் பெண்ணை கேரள அரசன் ஒருவன் திருமணம் செய்து கொள்ள எண்ணி வெங்கலராசனிடம் வருகிறான். வெங்கலராசன் மறுத்திடவே, படையெடுத்து வந்து போர் செய்கிறான். போருக்கு காரணமான வெங்கலராசன் மகள் தன் தலையை வெட்டி கோட்டைக்கு வெளியே எறிந்து போரை முடிக்க கூறுகிறாள். வெங்கலராசனும் அவ்வாறே செய்கிறான். 

## ஆதாரங்கள்


பகுப்பு:தமிழ் நாட்டுப்புறக் கதைகள்
கௌதல மாடன் கதை

**கௌதல மாடன் கதை** என்பது நாட்டார் கதைப்பாடல்களில் சொல்லப்பெறுகின்ற கதையாகும். இக்கதை பெண்ணை காக்க மரணத்தை தழுவுகின்ற ஆணைப் பற்றியது. சாதி மதம் பாராது மனிதத்தினை போற்றும் கதையாக உள்ளது. 

## கதைச் சுருக்கம்
தயிர் விற்க செல்லும் சக்கிலிப் பெண்ணான பூவாயியை ஒரு காமுகன் வன்புணர்வு செய்ய முற்படுகிறான். அவள் இசுலாமிய இளைஞனிடம் தன்னை காக்க வேண்டுகிறாள். அவனும் காப்பாற்றுகிறான். ஒருநாள் காமுகனுக்கும் இளைஞனுக்கும் மோதல் வருகிறது. அதில் இருவரும் இறந்து போகிறார்கள். தன்னை காப்பாற்ற இளைஞன் முனைந்து அதனால் இறந்ததால், பூவாயி தற்கொலை செய்து கொள்கிறாள்.

## ஆதாரங்கள்


பகுப்பு:தமிழ்_நாட்டுப்புறக்_கதைகள்
அகில இந்திய மாங்கனிக் கண்காட்சி

**அகில இந்திய மாங்கனி கண்காட்சி ** என்பது கிருட்டிணகிரி மாவட்டத்தின் தலைநகரான கிருட்டிணகிரியில் ஆண்டுதொரும் நடைபெறும் ஒரு கண்காட்சியாகும். இந்தக் கண்காட்சி  1992 ஆண்டு முதல் ஆண்டுதோறும் தமிழக அரசு  மற்றும் கிருட்டிணகிரி நகராட்சியால் நடத்தப்பட்டுவருகிறது. 2016 ஆம் ஆண்டு நடப்பது 24 வது மாங்கனி கண்காட்சி ஆகும். 2016 சூன் 25 ல் இருந்து 2016 16 சூலை வரை நடக்கிறது.

மாவட்டத்தில் மா சாகுபடி 300,17 சதுர கிமீ பரப்பளவு கொண்டது. கிருஷ்ணகிரியின் முக்கிய பயிராக மாங்கனி உள்ளது. மாவட்டத்தில் ஆண்டுதோறும் 300,000 டன் மா உற்பத்தி ஆகிறது. மா உற்பத்தியில் கிருஷ்ணகிரி மாவட்டம் தமிழ்நாட்டில் முதல் இடத்தில் உள்ளது. ஒரு பெரிய அளவிலான மாம்பழ ஏற்றுமதி மண்டலம் கிருஷ்ணகிரி மாவட்டத்தில் ஏற்கப்பட்டுள்ளது. இதனால் விவசாயிகளுக்கு அதிக லாபம் விளைவிக்கின்றது. மாம்பழம் பதப்படுத்தும் தொழில் அத்துடன் வளர்ந்து வருகின்றது.

ஒவ்வொரு ஆண்டும் ஆயிரக்கணக்கான பார்வையாளர்கள் அனைத்து மாவட்டங்களிலும் இருந்து *அகில இந்திய மாங்கனி கண்காட்சியை* காண  கிருஷ்ணகிரிக்கு வருகிறார்கள். மாவட்ட ஆட்சியர் ஆண்டுதோறும் விழாவை தொடக்கி வைத்து சிறப்புரை ஆற்றுவார். மேற்படி விழாவில் 30 நாட்களிலும் பல்வேறு கலை நிகழ்ச்சிகள் நடைபெறும். நாடு முழுவதிலும் இருந்து மாபெரும் கலைஞர்கள், பள்ளி கல்லூரி மாணவர்கள் கலந்து கொண்டு பார்வையாளர்ககளை மகிழ்விப்பார்கள். அடுத்த ஆண்டு முதல் மாங்கனி கண்காட்சி சர்வ தேச அளவில் ஊக்குவிக்க முயற்சி மேற்கொள்ளப்பட்டு வருகிறது. மாநிலம் முழுவதும் பெரும் வரவேற்பை பெரும் என எதிர்பார்க்கபடுகிறது.

## படங்கள்

|மாங்கனி கண்காட்சி
|மாங்கனி கண்காட்சி (பகுதி1)
|மாங்கனி கண்காட்சி (பகுதி2)
|மாங்கனி கண்காட்சி (பகுதி3)


## ஆதாரங்கள்

பகுப்பு:கண்காட்சிகள்
பகுப்பு:கிருஷ்ணகிரி மாவட்டம்
கபாலகார சுவாமி கதைப்பாடல்

**கபாலகார சுவாமி கதைப்பாடல்** என்பது நாட்டார் கதைப்பாடல்களில் ஒன்றாகும்.

## கதைச் சுருக்கம்
குட்டியாலி மரக்காயன் என்பவன்  கீழக்கரையில் ஆட்சி செய்தான். அவனிடம் 999 கப்பல்கள் இருந்தன. தனது ஆயிரமாவது கப்பலை அவன் ஓரே மரத்தில் செய்ய ஆசை கொண்டான். அதற்காக பலத்த ஏற்பாட்டுடன் பெரிய மரத்தை தேடி பயணப்பட்டான். அந்தப் பயணம் கடல்வழியாக அமைந்தது.

தூத்துக்குடி, குலசேகரப் பட்டிணம் போன்ற இடங்களில் கப்பபல்களை நிறுத்தி இளைப்பாறிவிட்டு பயணப்பட்டார்கள். கூடுதாழையில் மரகாகாயனுக்கு இடது கண் துடித்தது. அதனால் அங்கிருந்த உவரி சுயம்புலிங்க அய்யனார் கோயில், அந்தோணியார் கோயில் ஆகியவற்றில் வழிபட்டனர்.

திருவனந்தபுரத்தில் இறங்கினான். அங்கு மன்னனை சந்தித்து தன் கப்பல் ஆசையை கூறினான். மன்னரும் மரத்தினை தேடி வெட்டிக் கொள்ள சம்மதித்தார். கபாலகாரன் எனும் தெய்வம் குடியிருக்கும் மரத்தை தேர்வு செய்து வெட்டினார்கள். அதனால் தீய சகுணங்கள் உண்டானது. ஜோதிடம் கேட்ட போது அம்மரத்தை வெட்டினால் உண்டாகும் தீமை பற்றி தெரிந்து கொண்டார். எனினும் மரத்தை வெட்டி எடுத்து சென்றார். அதனால் கோபம் கொண்ட கபாலகாரன் தன்னுடைய பேய் படையுடன் வந்து அனைவரையும் கொன்றார்.

## காலம்
இக் கதைப்பாடலில் குறிப்பிடப்படும் கடற்கரை இடங்கள் கி.பி. 16ஆம், 17ஆம் காலத்தவை.

## ஆதாரங்கள்


பகுப்பு:நாட்டார் கதைப்பாடல்கள்
ஜோகன் சிவனேஷ்

**ஜோகன் சிவனேஷ்** (Johan Shevanesh) என்பவர் ஒரு இந்திய திரைப்பட இசையமைப்பாளராவார். இவர் 2016 ஆண்டு வெளியான மெட்ரோ திரைப்படத்திற்கு இசையமைத்துள்ளார்.
## வாழ்க்கை
ஜோகன் சிவனேஷ் தமிழ்நாட்டின் சென்னையில் இசைப்பாரம்பரியம் கொண்ட குடும்பத்தில் பிறந்தார். இவர் ஆறாம் வகுப்பு படிக்கும்போது கீபோர்டு இசைக்கப் பழகினார். பத்தாம் வகுப்பு முடித்தப்பின் ஏ.ஆர். ரஹ்மானின் தற்போதைய கே.எம். கன்ஸர்வேட்டரி அன்று ‘வாப்பா’ கன்ஸர்வேட்டரி என்ற பெயரில் செயல்பட்டுவந்தத இசைப்பளிளியில்  சவுண்ட் இன்ஜினீயரிங் படித்தார். மறுபுறம் லக்ஷ்மண் ஸ்ருதி இசைக்குழுவில் கீபோர்டு வாசிக்கும் வாய்ப்புக் கிடைத்தது. இதனால் பாடகர் எஸ். பி. பாலசுப்பிர மணியம் முதல் இளையராஜா வரை பல இசை மேதைகளோடு நெருங்கிப் பழகும் வாய்ப்பு அங்கு கிடைத்தது. 

இயக்குநர் சுசி கணேசனிடம் கந்தசாமி படத்தில் துணை இயக்குநராக வேலைபார்த்த ஆனந்த கிருஷ்ணன் ஜோகனுக்கு அறிமுகமானார். இவர் 2013இல் இந்திப் படமான ‘ஆமிர்’ படத்தை மறுதயாரிப்பில் ஆள் படமாக எடுக்க முடிவெடுத்தார். இந்தப்படத்திற்கு ஜோகன் இசையமைத்தார். இந்தப் படத்தின் திரைக்கதைக்கு இசைதான் உயிர்நாடி. அதிலும் கடைசி 20 நிமிடங்களுக்கு வசனமே கிடையாது. ஏற்கெனவே கொள்ளைக்காரன் படத்துக்காக இசையமைத்திருந்தாலும் ஆள் படம் ஜோகனுக்கு அடையாளம் தேடித் தந்தது. அதன்பிறகு மெட்ரோ திரைப்படத்திற்கு இசையமைத்துள்ளார்.
## மேற்கோள்கள்

பகுப்பு:தமிழ்த் திரைப்பட இசையமைப்பாளர்கள்
குர்முகி

**குர்முகி** (*Gurmukhi*, , ) பஞ்சாபி மொழியை எழுதுவதற்கு சீக்கியர்களும் இந்துக்களும் பெரிதும் பயன்படுத்தப்படும் எழுத்துமுறையாகும்.  இது இலன்டா எழுத்துமுறையிலிருந்து உருவான அகரவரிசையிலான அபுகிடா ஆகும்; 16ஆவது நூற்றாண்டில் சீக்கியர்களின் இரண்டாம் குருவான குரு அங்கத் இதனை சீர்தரப்படுத்தினார்.  குர்முகி என்பதற்கு பொதுவாக *குருவின் வாயிலிருந்து* எனப் பொருள்பட்டாலும் பஞ்சாபி மொழியிலாளர்கள் துவக்க காலங்களில் குருவின் எதிராக அமர்ந்து அவரைப் பின்பற்றிய குர்முக்குகள் பயன்படுத்திய எழுத்துக்கள் என்பதால் இப்பெயர் எழுந்ததாகக் கருதுகின்றனர். குரு கிரந்த் சாகிப் முழுமையும் இந்த எழுத்துமுறையிலேயே எழுதப்பட்டுள்ளது.

## எழுத்துக்கள்

குர்முகி நெடுங்கணக்கில் 35 எழுத்துக்கள் உள்ளன.

## பயன்பாடு
குர்முகி முதன்மையாக இந்தியாவின் பஞ்சாப் மாநிலத்தில் பயன்படுத்தப்படுகின்றது; அனைத்து அலுவல் மற்றும் நீதித்துறை செயற்பாடுகளுக்கும்  குர்முகி மட்டுமே  எழுத்துமுறையாக உள்ளது.   தவிர பஞ்சாபி மொழி அலுவல்மொழிகளில் ஒன்றாக ஏற்றுக்கொள்ளப்பட்டுள்ள அரியானா, இமாச்சலப் பிரதேசம் மாநிலங்களிலும் சம்மு பகுதியிலும்  தேசியத் தலைநகரமான  தில்லியிலும்  பயன்படுத்தப்படுகின்றது.  பிராஜ் பாஷா, கரிபோலி, சில இந்துசுத்தானி வழக்கு மொழிகள், சமசுகிருதம், சிந்தி மொழிகளும் குர்முகி தழுவிய எழுத்துமுறையில் எழுதப்படுகின்றன.
## மேற்சான்றுகள்

## வெளி இணைப்புகள்

* Science of Gurmukhi Alphabet
* Let's Learn Punjabi Animation Punjabi Film on YouTube 
* Punjabi Wikipedia in Gurumukhi Script
* Free Online Gurmukhi Typewriter 
* Utility to write in Gurmukhi using Transliteration 
* Punjabi Computing Resource Centre
* Saab&nbsp;– A free Unicode 4.0 OpenType Gurmukhi font
* Gurmukhi pseudo text generator 
* Free online Punjabi (Gurmukhi) lessons
*  Gurmukhi in Guru Granth Sahib
* Learn Gurmukhi 
* Omniglot's guide to Gurmukhi
* Test for Unicode support in Web browsers
* Unicode script chart for Gurmukhi (PDF file)
* The Advanced Centre for Technical Development of Punjabi language, Literature and Culture, Punjabi University, Patiala
* E-Book on Gurmukhi and Shahmukhi
* Learn Gurmukhi, Muharni, and how to count in Gurmukhi/Punjabi 

பகுப்பு:எழுத்து முறைகள்
பகுப்பு:பஞ்சாப் (இந்தியா)
பகுப்பு:பஞ்சாபி மொழி
பஞ்சாப் மாநில முதலமைச்சர்களின் பட்டியல்

இது பஞ்சாப் முதலமைச்சர்களின் பட்டியலாகும். தற்போதைய முதலமைச்சராக பகவந்த் மான்  உள்ளார்.

## குறியீடுகள்

;முதலமைச்சரின் கட்சியைக் குறிக்க வண்ணக் குறியீடு 
* 
* 

;மற்ற குறிகள்
* №: பதிவியிலிருந்த  எண்ணிக்கை
*  கொலையுண்டார் அல்லது பதவியில் இறந்தார் 
*  முந்தைய பதவிக்காலம் முடிந்த பின்னர் மீண்டும் பதவியேற்றார் 
*  பதவி விலகினார்

## பஞ்சாப் முதலமைச்சர்கள்

## இவற்றையும் பார்க்கவும்
* இந்திய முதலமைச்சர்களின் பட்டியல்
* பஞ்சாப் ஆளுநர்களின் பட்டியல்

## குறிப்புகளும்

## மேற்கோள்கள்

## வெளி இணைப்புகள்
* http://punjabassembly.nic.in/members/showcm.asp 

பகுப்பு:பஞ்சாபின் முதலமைச்சர்கள்
பகுப்பு:இந்தியாவின் மாநில முதலமைச்சர்கள் பட்டியல்கள்
சூரஜ் தால் (ஏரி)

**சூரஜ் தால் ** (Suraj Taal) அல்லது **சூர்யா தால்** (Surya taal) என அறியப்படும் இந்த ஏரி, மிக தூய்மையாகவும், புனிதத்தன்மையுடனும் காணப்படுவதால் சூரிய பகவான் நன்னீர் ஏரி என்று அப்பகுதி மக்களால் நம்பப்படுகிறது. அதனால் இவ்வேரிக்கு சூரிய தால் (ஏரி) எனும் பெயரில் அழைக்கப்படுவதாக அறியப்பட்டுள்ளது. கடல் மட்டத்திலிருந்து சுமார் 4883 மீட்டர் (4 கி.மீ.) உயர்ந்துள்ள, உலகின் 21 உயரமான ஏரிகளில் ஒன்றான இது, இந்தியாவின் உயரமான ஏரியின் வரிசையில் 3-ம் இடத்தில் உள்ளது.

## பின்னணி
இந்தியாவின் இமாலய பிராந்தியத்தில் லாஹௌல் மற்றும் ஸ்பிதி மாவட்டத்தின் பாரா-லசா-லா எனும் கணவாயின் (நீளம் 8 கி.மீ. (5.0 மைல்) கீழே அமைந்துள்ள சூரஜ் தால் ஏரி, கடல் மட்டத்திலிருந்து சுமார் 4,890 மீட்டர் உயரத்தில் அமைந்துள்ளது. இமாசலப் பிரதேசத்தை சார்ந்த பாகா ஆறு உருவாக ஆதாரமாகவும், செனாப் ஆற்றின் முதன்மை வரத்தாகவும் உள்ளது. பாகா ஆறு, தண்டி என்னுமிடத்தில் சந்திர ஆறோடு இணைந்து சந்திரபாகா ஆறு என்ற பெயரோடு சம்மு காசுமீர் பகுதியில் நுழைந்து செனாப் ஆறு என பெயர் மாற்றம் பெற்று பாய்கிறது.

## சான்றாதாரங்கள்

பகுப்பு:இமாச்சலப் பிரதேச ஏரிகள்
சின்ன நாடான் கதை

சின்ன நாடன் கதை என்பது கதைப்பாடல்களில் கூறப்படும் கதையாகும். இக்கதை ஓர் சாதியைச் சேர்ந்த ஆண், அச்சாதியைவிட கீழான சாதிப் பெண்ணுடதொடர்புடன் கொண்ட தொடர்பை கண்டிக்காது விடவிடுகின்ற சமூகத்தையும், தாழ்ந்த சாதி பெண்ணிற்கு பிறக்கும் குழந்தையை சொத்துக்கு வாரிசாக ஏற்காதது குறித்தும் ஆவணம் செய்கிறது.

## கதை சுருக்கம்
சின்ன நாடன் நான்கு குடும்பத்தினருக்கு ஒரே வாரிசாவான். அவனுக்கு பூவாயி என்ற பெண்ணை திருமணம் செய்கிறார்கள். அவள் பருவத்திற்கு வராததால் அவளுடைய வீட்டிலேயே வளர்கிறாள். சின்ன நாடனுக்கு ஐயம்குட்டி என்ற பெண்ணுடன் தொடர்பு ஏற்படுகிறது. 

பூவாயி பருவத்தை அடைந்ததும் சின்ன நாடனிடம் ஐயம்குட்டியை விட்டுவிட்டு பூவாயுடன் இல்லறம் நடத்த சொல்கின்றனர். அவன் மறுத்துவிடுவதால் உறவினர்களே அவனை கொன்று விடுகின்றார்கள்.

## ஆதாரங்கள்


பகுப்பு:தமிழ் நாட்டுப்புறக் கதைகள்
பிறைசூடன்

**பிறைசூடன்** (*Piraisoodan*, 6 பெப்ரவரி 1956 – 8 அக்டோபர் 2021) தமிழ்த் திரைப்படப் பாடலாசிரியரும், கவிஞரும், நடிகரும் ஆவார். இவர் 400 எண்ணிக்கைக்கும் மேற்பட்ட திரைப்படங்களில் 1,400 பாடல்களும் 5000 பக்திப் பாடல்களும்,100 தொலைக்காட்சித் தொடர்களுக்குப் பாடல்களும் இயற்றியுள்ளார். தமிழக அரசின் சிறந்த பாடலாசிரியருக்கான விருதை 1996 ஆம் ஆண்டில் தாயகம் திரைப்படப் பாடல்களுக்காகவும், 1991 இல் என் ராசாவின் மனசிலே பாடல்களுக்காகவும் பெற்றார். தென்னிந்தியத்  திரைப்படக் கலைஞர்கள் சங்கத்தின் "கலைச்செல்வம்" விருதையும்  பெற்றிருக்கிறார்.. இவர் 2015 ஆம் ஆண்டிற்கான தமிழக அரசின் கபிலர் விருது பெற்றுள்ளார்.

## தொடக்கம்
பிறைசூடன் தன் முதல் பாடலை ௭ம்.௭ஸ் விஷ்வநாதன்  இசையமைத்த சிறை திரைப்படத்திற்காக இயற்றினார். அதன் பின்னர் மற்ற இசையமைப்பாளர்களின்  இசையமைப்பில் பாடல்களை இயற்ற தொடங்கினார்.

## இயற்றிய சில பாடல்கள்

## பாடலாசிரியர் பணி
### 1980களில்

*1984- சிறை 
*1988- என் பொம்முக்குட்டி அம்மாவுக்கு
*1989- என்னெப் பெத்த ராசா 
*1989- என் புருஷன்தான் எனக்கு மட்டும்தான் 

### 1990களில்

*1990- கேளடி கண்மணி 
*1990- அதிசயப் பிறவி 
*1990- சிறையில் பூத்த சின்னமலர்
*1990- பெரிய வீட்டு பணக்காரன் 
*1990- பணக்காரன் 
*1990- ராஜா கைய வச்சா 
*1991- ஈரமான ரோஜாவே
*1991- என் ராசாவின் மனசிலே  
*1991- கேப்டன் பிரபாகரன்
*1991- இதயம்
*1991- கோபுர வாசலிலே 
*1992- உன்ன நினைச்சேன் பாட்டு படிச்சேன்
*1992- உன்னை வாழ்த்தி பாடுகிறேன் 
*1992- ௭ன்றென்றும் அன்புடன் 
*1992- அமரன்
*1992- நாடோடி பாட்டுக்காரன்
*1996- தாயகம்   
*1996- லக்கி மேன்  
*1997- ஹரிச்சந்திரா
*1997- தம்பி துரை 
*1998- ௭ங்க ஊரு ராசாத்தி

### 2000த்தில்

*2001- ஸ்டார் 
*2001- சிகாமணி ரமாமணி
*2004- மனதில் 
*2006- அமிர்தம்
*2007- அடாவடி   
*2008- கொடைக்கானல் 
*2008- சிங்கக்குட்டி

### 2010களில்

*2010- உனக்காக ௭ன் காதல் 
*2011- வட்டப்பாறை 
*2012- நாச்சியார்புறம் 
*2012- இளமை ஊஞ்சல் 
*2012- கஜன் 
*2013- மாசாணி
*2013- உள்ளமெல்லாம் தள்ளாடுதே
*2013- ஆர்யா சூர்யா 

## நடித்த திரைப்படங்கள்
*2014: சதுரங்க வேட்டை  
*2016: புகழ்

## வசனம் எழுதியது
*2011:ஸ்ரீ ராமராஜ்ஜியம்

## மறைவு
உடல்நலக் குறைவு காரணமாக இவர், சென்னையில் 2021 அக்டோபர் 8 அன்று காலமானார்.

## மேற்கோள்கள்

## வெளி இணைப்புகள்
*https://www.imdb.com/name/nm5833167/

பகுப்பு:1956 பிறப்புகள்
பகுப்பு:2021 இறப்புகள்
பகுப்பு:தமிழ்த் திரைப்படப் பாடலாசிரியர்கள்
பகுப்பு:கலைமாமணி விருது பெற்றவர்கள்
பகுப்பு:தமிழகக் கவிஞர்கள்
பகுப்பு:தமிழகப் பாடலாசிரியர்கள்
பகுப்பு:தமிழ் பாடலாசிரியர்கள்
பகுப்பு:திருவாரூர் மாவட்ட மக்கள்
வண்டல் மண்

**வண்டல் மண்** (*Alluvial soil*) மலையில் இருந்து  ஓடிவரும் ஆறு மக்கின செடி, கொடி, தழைகளையும் பல தாதுப் பொருள்களையும் அடித்தவாறு வரும்போது இவை ஒன்றிணைந்து உருவாகிறது. எனவே இவை வேளாண்மைக்கு மிகவும் ஏற்றதாகவும் தழைச்சத்து, நார்ச்சத்து, கனிமங்கள் உடையதாகவும் உள்ளது. வெளிர் நிறம் உடைய மணற்பாங்கான மண் சுண்ணாம்பு மற்றும் களிமண் பாங்கான வண்டல் படிவுகள் அடர் நிறம் உடையது சிற்றோடைகள் மற்றும் ஆறுகள் படிய வைத்ததனால் உருவாகின்றன.

## வேதியியல் பண்புகள்

பொட்டாசியம் பாஸ்போரிக் அமிலம் சுண்ணாம்பு மற்றும் கார்பன் கலவைகள் அதிகமாக காணப்படுகின்றன நைட்ரஜன் குறைவாக உள்ளது.

## மண்ணின் தன்மைகள்

வண்டல் மண் மண்டி களிமண் போன்ற கலவைகளுடன் மண்ணடுக்கு காணப்படுகிறது.

## இந்தியாவில் இதன் பரவல்

கங்கை மற்றும் பிரம்மபுத்திரா ஆற்று பள்ளத்தாக்குகள், உத்தர பிரதேசம், உத்தரகாண்ட், பஞ்சாப், அரியானா, மேற்கு வங்கம் மற்றும் பீகார் மாநிலத்தில் உள்ள சமவெளிப் பகுதிகள்.

## வளரும் பயிர்கள்

நெல், கோதுமை, கரும்பு மற்றும் எண்ணெய் வித்துக்கள்.

## மேற்கோள்கள்

பகுப்பு:புவியியல்
பகுப்பு:மண் வகைகள்
குரு அங்கது தேவ்

**குரு அங்கது தேவ்** (*Guru Angad Dev*,  பஞ்சாபி: ਗੁਰੂ ਅੰਗਦ ਦੇਵ,  31 மார்ச் 1504 – 28 மார்ச் 1552) பத்து சீக்கியக் குருக்களில் இரண்டாமவர் ஆவார். இவர் பஞ்சாபின் முக்த்சர் மாவட்டத்தில் சாரே நாகா என்ற சிற்றூரில் 1504ஆம் ஆண்டு மார்ச் 31 அன்று பிறந்தார். இவரது பிறப்பிற்குப் பிறகு இவருக்கு லெக்னா என்ற பெயர் சூட்டப்பட்டது.  இவரின் தந்தை சிறு வணிகராகவிருந்த பெரு மால் ஆகும். தாயார் மாதா ரமோ ஆகும்.

1538இல் குரு நானக் தனது மகன்களையல்லாது தனது சீடரான லெக்னாவை தமது வாரிசாகவும் அடுத்த சீக்கிய குருவாகவும் தேர்ந்தெடுத்தார். லெக்னாவிற்கு அப்போது அங்கது என்ற பெயர் சூட்டப்பட்டது.  குரு அங்கது என சீக்கியர்களின் இரண்டாவது குருவானார்.  தனது முதல் குரு தொடங்கியப் பணியை தொடர்ந்து வந்தார். தற்போதுள்ள குர்முகி எழுத்துமுறையை சீர்தரப்படுத்தினார்.

குரு அங்கது மாதா கீவ்ஜியை சனவரி 1520இல் திருமணம் புரிந்தார். இவர்களுக்கு  இரண்டு மகன்களும் (தாசு, தாது) இரண்டு மகள்களும் (அம்ரோ, அனோகி) பிறந்தனர். பாபர் படையெடுப்பிற்கு அஞ்சி இவரின் தந்தையாரின் குடும்பம் முழுமையும் தங்கள் பரம்பரை சிற்றூரை விட்டு இடம் பெயர்ந்தனர்.பியாசு ஆற்றங்கரையில்  கதூர் சாகிப் என்ற சிற்றூரில் குடியேறினர்.  இது அம்ரித்சரிலிருந்து 25&nbsp;கி.மீ. தொலைவில் உள்ளது.
## மேற்சான்றுகள்

பகுப்பு:1504 பிறப்புகள்
பகுப்பு:1552 இறப்புகள்
பகுப்பு:சீக்கிய குருக்கள்
பகுப்பு:பஞ்சாபி மக்கள்
களப்பணி (நாட்டுப்புறவியல்)

நாட்டுப்புறவியலில் களப்பணி என்பது நாட்டார் பாடல்கள், கூத்து முதலிய கலைகளை செய்வோரிடம் சென்று தகவல்களை சேகரித்தல் மற்றும் ஆவணப்படுத்துதலாகும். களப்பணியில் ஆய்வைக் களத்தினை தேர்வு செய்தல், நாட்டாரை அனுகுதல், தகவல்களை ஆவணமாக்கள் ஆகிய பகுதிகள் உள்ளன. இவற்றோடு கிடைத்த தரவுகளை வகைப்படுத்துதலும் முக்கியத்துவமானது.

## களத்தேர்வு
நாட்டார்ப் பாடல்கள், கூத்து இவை நடக்கும் இடங்களை அறிந்துகொண்டு அவ்விடத்தினை தேர்வு செய்கிறார்கள்.  அவ்விடங்களில் நண்பர்கள், உறவினர்களை அணுகி கலைஞர்களை தொடர்பு கொள்கிறார்கள்.

களத்தினை தேர்வு செய்ததும் அவ்விட அமைவிடம், மக்களின் சாதி, இனம் மற்றும் அவர்களின் பழக்க வழக்கங்கள் குறித்தான தகவல்களையும், முன்பு களப்பணிக்காக சென்றவர்களின் குறிப்பைகளையும் அறிந்து கொள்கிறார்கள்.

## தகவல் சேகரித்தல்
களப்பணியில் ஈடுபடுபவர் உற்று நோக்கல்,நேர் காணல், வினாத் தொகுப்பு ஆகிய முறைகளில் தகவல்களைப் பெறுகின்றார்கள். களப்பணி செய்யும் இடத்திற்கு தக்கவாறு இம்முறைகளில் ஒன்றினை தேர்வு செய்கின்றனர்.

### தரவுகளை வகைப்படுத்துதல்
களப்பணியை மேற்கொண்டவர் இரண்டு விதமாக தரவுகளை வகைப்படுத்துகின்றனர். 

# முதல் நிலைத் தரவுகள் - உற்று நோக்கல், நேர்காணல், வினாத் தொகுப்பு போன்றவை மூலமாக சேகரித்த தரவுகள். 
# துணை நிலைத் தரவுகள் - செய்திதாள்கள், இதழ்கள், வானொலி, தொலைக்காட்சி செய்திகள்

## ஆவணமாக்கள்
களப்பணி செய்து அறிந்து கொண்டதை நூலாக தொகுத்து ஆவணம் செய்கின்றனர். நாளிதழ்கள், இலக்கிய இதழ்கள் போன்றவற்றில் எழுதியும், வானொலி, தொலைக்காட்சி ஆகியவற்றில் நடத்தப்படும் நிகழ்ச்சியிலும் ஆவணமாக்கள் செய்கின்றனர். 

ஆவணமாக்களில் பெரும்பங்கு அச்சு இதழ்களுக்கு உள்ளது.

## ஆதாரங்கள்


## வெளி இணைப்புகள்

பகுப்பு:நாட்டுப்புறவியல்
பிச்சைக்காலன் கதைப்பாடல்

**பிச்சைக்காலன் கதைப்பாடல்** என்பது நாட்டார் கலைகளில் ஒன்றான கதைப்பாடலாகும். இது பிச்சைக்காலன் எனும் நாட்டார் தெய்வத்தின் கதையை விவரிக்கிறது. இக்கதையில் மறவர் சாதியை சார்ந்த பிச்சைக்காலனை நாடார் சாதியை சார்ந்த கள்ளச்சிலம்பன் சூழ்ச்சி செய்து கொன்றார். அதனால் பிச்சைக்காலன் அய்யனாரிடம் தன்நிலையை கூறி வரங்களைப் பெற்று நாட்டார் தெய்வமானார். 

## கதைச் சுருக்கம்
மாடப்பனுக்கு ஆண் குழந்தை பிறந்ததால் அவனுடைய பங்காளிகள் அவனைக் கொல்கின்றார்கள். மாடப்பனுடைய மனைவி அவர்களிமிருந்து குழந்தையுடன் தப்பிகிறாள். அக்குழந்தைக்கு பிச்சைக்காலன் என்று பெயரிடுகின்றனர். 

சேனைகுட்டி நாடார் என்பவரிடம் பிச்சைக்காலன் குடும்பம் தஞ்சமடைகிறது. அங்கு நாடார் நிலக்கிழாராக இருக்கிறார். அவர் பிச்சைக்காலனின் சகோதரி அரிதிப்பிள்ளையுடன் தொடர்பு கொள்கிறார். நாடாரிடம் பிச்சைக்காலன் செல்வாக்கு பெற்றவனாகிறான். அதனால் நாடரின் ஊழியர்களை துன்புருத்துகிறான். இறுதியில் கொலையுண்டு சாகிறான்.

## நூல்ககள்
* பிச்சைக்காலன்: கதைப்பாடலும் சமூகமும் - இராஜராஜேஸ்வரி - காவ்யா, 2012

## ஆதாரங்கள்


பகுப்பு:நாட்டார் கதைப்பாடல்கள்
இந்திரஜித் குமாரசுவாமி

**இந்திரஜித் குமாரசுவாமி** (*Indrajit Coomaraswamy*, பிறப்பு: ஏப்ரல் 3, 1950) இலங்கைத் தமிழ்ப் பொருளியலாளர் ஆவார். இவர் இலங்கை மத்திய வங்கியின் 14-வது ஆளுநராக 2016 முதல் 2019 வரை பணியாற்றினார். இவர் பொதுநலவாய தலைமைச் செயலக பொருளாதார விவகாரங்களுக்கான முன்னாள் பணிப்பாளராகப் பணியாற்றியவர்.

## வாழ்க்கைக் குறிப்பு
இந்திரஜித் 1950 ஏப்ரல் 3 இல் கொழும்பு நகரில், ராஜேந்திரா குமாரசுவாமி, விஜயமணி ஆகியோருக்குப் பிறந்தார். ராதிகா குமாரசுவாமி இவருடன் உடன்பிறந்தவர். இவரது தந்தைவழிப் பேரனார் சி. குமாரசுவாமி மேலவை உறுப்பினராக இருந்தவர். தாய்வழிப் பேரனார் எஸ். கே. விஜயரத்தினம் நீர்கொழும்பு நகரசபைத் தலைவராக இருந்தவர். விஜயரத்தினம் இந்து மத்திய கல்லூரியை நிறுவியவர்.

கொழும்பு றோயல் கல்லூரி, இங்கிலாந்து ஹரோ பள்ளி ஆகியவற்றில் கல்வி கற்று பின்னர் கேம்பிரிச்சுப் பல்கலைக்கழகத்தில் இளநிலைப் பட்டம் பெற்றார். பின்னர் இங்கிலாந்து சசெக்சு பல்கலைக்கழகத்தில் கலாநிதிப் பட்டம் பெற்றார். 1973 முதல்; 1989 வரை இலங்கை மத்திய வங்கியில் பணியாற்றினார். 1990 முதல் 2008 வரை பொதுநலவாய தலைமைச் செயலத்தில் பொருளாதாரப் பிரிவின் பணிப்பாளராகவும், பொதுச் செயலாளர் பிரிவில் துணைப் பணிப்பாளராகவும் பணியாற்றினார்.

## துடுப்பாட்டம்
1971, 1972 களில் கேம்பிரிச்சுப் பல்கலைக்கழக துடுப்பாட்ட அணியில் சேர்ந்து முதல்-தரத் துடுப்பாட்டப் போட்டிகளில் விளையாடினார். அத்துடன் கேம்பிரிச்சுப் பல்கலைக்கழகத்தின் ரக்பி அணியிலும் விளையாடினார். 1974 ஆசியாத் போட்டிகளில் இலங்கை ரக்பி அணிக்குத் தலைமை தாங்கினார். கொழும்பு தமிழ் யூனியன் கழகத்திற்காகவும் துடுப்பாட்டப் போட்டிகளில் விளையாடினார்.

## குடும்பம்
குமாரசுவாமி தாரா டி பொன்சேகா என்பவரைத் திருமணம் புரிந்தார். இவர்களுக்கு இம்ரன், அர்ஜுன் என இரு பிள்ளைகள் உள்ளனர்.

## மேற்கோள்கள்

பகுப்பு:வாழும் மக்கள்
பகுப்பு:1950 பிறப்புகள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கைப் பொருளியலாளர்கள்
பகுப்பு:இலங்கைத் துடுப்பாட்டக்காரர்கள்
பகுப்பு:தமிழ் பொருளியல் அறிஞர்கள்
பகுப்பு:கொழும்பு மாவட்ட நபர்கள்
பகுப்பு:இலங்கைத் தமிழ் விளையாட்டு வீரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
பகுப்பு:வங்கியாளர்கள்
2014 சமால்பூர் செயற்கை மோதல்

**சமால்பூர் செயற்கை மோதல் வழக்கு** (*Jamalpur Fake Encounter case*) இந்திய மாநிலம்   பஞ்சாபில் லூதியானாவின் சமால்பூர் பகுதியில் நடந்துவரும் குற்றவியல் வழக்காகும். செப்டம்பர் 2014இல் இரண்டு தலித் சகோதரர்கள், அரிமிந்தர் சிங் (23), சதீந்தர் சிங்(25), காவல்துறையினரால் செயற்கை மோதலில் கொல்லப்பட்டதாக வழக்கு நடக்கின்றது. பஞ்சாப் காவல்துறையினர் மூத்த காவல்துறை கண்காணிப்பாளர் உட்பட மூன்றுபேரை இந்த இளைஞர்களைக் கொலை செய்ததாக குற்றஞ்சாட்டி பணியிடை நீக்கம் செய்துள்ளனர்.
## விவரம்
அரிமிந்தர் சிங்கும் சதீந்தர் சிங்கும் மாச்சீவாடா அருகிலுள்ள போவாப்பூர் சிற்றூரைச் சேர்ந்தவர்கள். சாம்ராலா அருகிலுள்ள தனியார் கல்லூரியில்  பட்டப்படிப்பு படித்து வந்தனர்.  மாவட்ட அளவில்  சடுகுடு ஆட்டக்காரர்களாக விளங்கினர். இருவருக்கும் 2013/14இல் குற்றப் பின்னணி இருந்தது; கொலை செய்ய முயற்சி, அத்துமீறல், பெண்ணைத் தாக்கி பாலியல் தொந்தரவு கொடுத்தல் என்பன.  ஆனால் இவை புனையப்பட்ட வழக்குகள் என அவர்களது குடும்பம் மறுத்தது. 

சமால்பூரில் இரண்டு சகோதரர்களும் வாடகை வீட்டில் குடியிருந்தனர். இவர்கள் இருந்த வீட்டின் உரிமையாளரும் அகாலி தளம் (பாதல் குழு) உறுப்பினருமான குர்சித் சிங் தூண்டுதலில்  காவலர் யத்வீந்தர் சிங், இரண்டு ஊர்க்காவல் படையினர் பல்தேவ் சிங், அஜித் சிங் இவர்களைத் தாக்கினர்.  குற்றவழக்கில் குர்சித் சிங்கும் குற்றவாளியாக சேர்க்கப்பட்டுள்ளார்.
## காவலர்கள் மீதான நடவடிக்கை
கொலை முயற்சியில் ஈடுபட்டதாக குற்றஞ்சாட்டப்பட்டிருந்த இந்தச் சகோதரர்களை கொன்றதற்காக காவலர்கள் பாராட்டுக்களை எதிர்பார்த்திருந்தனர். ஆனால் காவலரும் இரண்டு ஊர்காவல் படையினரும் பணிநீக்கம் செய்யப்பட்டனர். மாச்சீவாடா காவல்நிலைய நிலைய அதிகாரி  மஞ்சிந்தர் சிங்கும் பணிநீக்கம் செய்யப்பட்டார். கன்னா மாவட்ட மூத்த காவல்துறைக் கண்காணிப்பாளர், அரிஷ்குமார் பன்சல்  கடமை தவறியதாக பணியிடைநீக்கம் செய்யப்பட்டுள்ளார். வன்கொடுமைத் தடைச் சட்டத்தின் கீழும் வழக்கு பதியப்பட்டுள்ளது.

## மேற்சான்றுகள்

பகுப்பு:இந்தியாவில் மனித உரிமை மீறல்கள்
பகுப்பு:இந்தியாவில் குற்றங்கள்
பகுப்பு:பஞ்சாப் (இந்தியா)
பகுப்பு:2014 நிகழ்வுகள்
சர்சோன் டா சாக்

**சர்சோன் டா சாக்** *( Sarson da saag )* என்று இந்தி மொழியிலும், சர்சோன் கா சாக் (**Sarson ka saag**) என உருதுவிலும் அழைக்கப்படுகிறது. இந்தியா, பாக்கித்தான் நாடுகளின் பஞ்சாப் மாநிலங்களில்  புகழ்வாய்ந்த ஒரு சைவ உணவுப்பொருளாகும். இது கடுகு இலைகளுடன் மசாலாப் பொருட்களைச் சேர்த்து தயாரிக்கப்படுகிறது.

இந்த உணவு பாரம்பரியமான முறையில் தயாரிக்கப்பட்டு, மக்கி டி ரொட்டி ( பொருள் புளிப்பற்ற சோள ரொட்டி ) என்னும் ரொட்டியுடன் பரிமாரப்படுகிறது. இதை வெண்ணெய் (பதப்படுத்தப்படாத வெள்ளை வெண்ணெய் அல்லது பதப்படுத்தப்பட்ட மஞ்சள் வெண்ணெய்) அல்லது அதைவிட மேம்பட்டதாக  நெய், கொஞ்சம் பசலைக்கீரை (பஞ்சாப்பியில் பாலக்) ஆகியவற்றைச் சேர்த்து சமைக்கப்படுகிறது. நிறத்திற்கு வண்ணத்தைச் சேர்த்து கெட்டியாக செய்யப்படும்.

## மேற்கோள்கள்

பகுப்பு:பஞ்சாபி உணவு வகைகள்
பகுப்பு:இந்திய உணவுகள்
தஞ்சாவூர் சங்கரநாராயணர் கோயில்

**தஞ்சாவூர் சங்கரநாராயணர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல ராஜ வீதியில் சிவகங்கைக்குளத்தின் அருகே அமைந்துள்ளது.

## தேவஸ்தான கோயில்
தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயில் வரலாறு பிருகதீஸ்வர மகாத்மியம், தஞ்சபுரி மகாத்மியம் முதலிய நூல்களில் கூறப்பட்டுள்ளன.

## மூலவர்
இக்கோயிலின் மூலவராக சங்கர நாராயணர் லிங்கத்திருமேனியாக உள்ளார்.

## அமைப்பு
கோயிலின் முகப்பில் சங்கரநாராயணர் இரு புறமும் தேவியருடன் காணப்படுகிறார்.  கருவறையின் முன்பாக நந்தியும், பலிபீடமும் உள்ளன. மூலவர் அறையின் இடப்புறம் பாலாம்பிகை சன்னதி உள்ளது. கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் செல்வகணபதி, வள்ளிதெய்வானையுடன் கூடிய சுப்பிரமணியர், பார்வதி தேவி மற்றும் லட்சுமி தேவியுடன் சங்கரநாராயணர், கஜலட்சுமி ஆகியோர் உள்ளனர். மண்டபத்தில் நவக்கிரகங்கள், சூரியன், சனீஸ்வரன், கால பைரவர் உள்ளனர்.

## சங்கரநாராயணர் சிறப்பு
சங்கரநாராயணர் சிற்பம் திருச்சுற்றில் உள்ளது. சங்கரநாராயணன், வலப்புறம் சிவனின் அம்சமாகவும், இடப்புறம் நாராயணரின் அம்சமாகவும் காணப்படும் கோலத்தில் உள்ளார். இறைவி பாலாம்பிகை தனி சன்னதியில் உள்ளார். வலப்புறம் ஜடா மகுடம், கங்கை, சந்திரன், நெற்றிக்கண், மகர குண்டலம், திருநீறு, உருத்திராட்சமாலை, மேற்கரத்தில் மழு,  இடுப்பில் புலித்தோல் என்ற நிலையில் சிவனின் தோற்றமும், இடப்புறம் மணி மகுடம், திருநாமம், திருவாபரணங்கள், மேற்கரத்தில் சங்கு ஏந்தியபடி திருமாலின் தோற்றமும் சிறப்பான அம்சமாகும்.

## மேற்கோள்கள்

## வெளி இணைப்புகள்
* மகப்பேறு அளிக்கும் தஞ்சாவூர் சங்கரநாராயணர் கோயில், தினகரன், 28 நவம்பர் 2014 
* ஸ்ரீபாலாம்பிகை சமேத சங்கரநாராயணர் கோயில், மாலைமலர், 13 மே 2016 
* TVU

பகுப்பு:தஞ்சாவூர் மாவட்டத்திலுள்ள சிவன் கோயில்கள்
1783 பாரிசு உடன்படிக்கை

**பாரிசு உடன்படிக்கை** (*Treaty of Paris*)  அமெரிக்கப் புரட்சிப் போரை முடிவுக்குக் கொண்டுவர பெரிய பிரித்தானிய அரசர் மூன்றாம் சார்சின் சார்பாளர்களுக்கும் ஐக்கிய அமெரிக்க நாட்டின் சார்பாளர்களுக்கும் இடையே  பாரிசில்  செப்டம்பர் 3, 1783 அன்று கையொப்பமிடப்பட்ட உடன்படிக்கை ஆகும்.  இதன்படி பிரித்தானியா ஐக்கிய அமெரிக்காவின் இறையாண்மையையும் சுதந்திரத்தையும் அங்கீகரித்தது. இரு நாடுகளுக்கும் இடையேயான எல்லைகளை ஐக்கிய அமெரிக்காவிற்கு  "மிகவும் சாதகமாக" வரையறுத்தது. இவற்றில் மீன்பிடி உரிமைகள், சொத்துக்கள் திருப்புதல், போர்க்கைதிகளை விடுவித்தல் ஆகிய விவரங்களும் அடங்கும். இந்த உடன்படிக்கைக்கு கூட்டமைப்பின் பேராயம் சனவரி 14, 1784 அன்றும் பெரிய பிரித்தானிய அரசரால் ஏப்ரல் 9, 1784 அன்றும் பின்னேற்பு வழங்கினர்.

இந்த உடன்படிக்கையுடன், பெரிய பிரித்தானியா அமெரிக்காவை ஆதரித்த பிரான்சு, எசுப்பானியா, இடச்சுக் குடியரசு ஆகியவற்றுடன் ஏற்படுத்திக்கொண்ட தனித்தனி அமைதி ஒப்பந்தங்கள் அனைத்தும் கூட்டாக **பாரிசின் அமைதி**  என்றழைக்கப்படுகின்றன.

## இதனையும் காண்க

* பாரிஸ் உடன்படிக்கை (1763)

## மேற்சான்றுகள்

## வெளி இணைப்புகள்

* Treaty of Paris, 1783; International Treaties and Related Records, 1778–1974; General Records of the United States Government, Record Group 11; National Archives.
* Approval of the American victory in England  Unique arch inscription commemorates "Liberty in N America Triumphant MDCCLXXXIII"
* The Paris Peace Treaty of செப்டம்பர் 30, 1783 Text of the treaty provided by Yale Law School's Avalon Project

பகுப்பு:அமெரிக்கப் புரட்சிப் போர்
பகுப்பு:பன்னாட்டு ஒப்பந்தங்கள்
பகுப்பு:1783 நிகழ்வுகள்
பகுப்பு:அமெரிக்க வரலாறு
பகுப்பு:ஐக்கிய அமெரிக்காவின் ஒப்பந்தங்கள்
கால்சியம் ஆர்சனேட்டு

**கால்சியம் ஆர்சனேட்டு** *(Calcium arsenate)* என்பது Ca3(AsO4)2.என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். நிறமற்ற திண்மமான கால்சியம் ஆர்சனேட்டு தீங்குயிர்கொல்லியாகவும் நுண்ணுயிர் கொல்லியாகவும் பயன்படுத்தப்படுகிறது.ஈய ஆர்சனேட்டுடன் ஒப்பிடுகையில் கால்சியம் ஆர்சனேட்டு தண்ணீரில் நன்றாகக் கரைகிறது, இதனால் அதிகமான நச்சுத்தன்மையையும் பெறுகிறது. இரௌவெந்தாலைட்டு Ca3(AsO4)2•10H2O மற்றும் பாவுனௌக்சைட்டு Ca3(AsO4)2•11H2O போன்ற கனிமங்கள் கால்சியம் ஆர்சனேட்டின் நீரேற்றுகளாகும்

## தயாரிப்பு

பொதுவாக இருசோடியம் ஐதரசன் ஆர்சனேட்டு மற்றும் கால்சியம் குளோரைடு சேர்மங்கள் வினைபுரிவதால் கால்சியம் ஆர்சனேட்டு உருவாகிறது.

:2 Na2H[AsO4]  +  3 CaCl2  →   4 NaCl  +  Ca3[AsO4]2  +  2 HCl

1920 களில், கால்சியம் ஆக்சைடு மற்றும் ஆர்செனிக் ஆக்சைடு கலந்து பெருமளவில் கால்சியம் ஆர்சனேட்டு தயாரிக்கப்பட்டது In the United States, 1360 metric tons were produced in 1919, 4540 in 1920, and 7270 in 1922.. அமெரிக்காவில் 1919 ஆம் ஆண்டில் 1360 மெட்ரிக் டன், 1920 இல் 4540 மெட்ரிக் டன் மற்றும் 1922 இல் 7270 மெட்ரிக் டன் அளவுகளில் கால்சியம் ஆர்சனேட்டு தயாரிக்கப்பட்டது. தயாரிப்பாளர்களைப் பொருத்து ஆர்சனேட்டுகளின் பகுதிப்பொருட்கள் அளவுகளில் மாறுபடுகின்றன. குறிப்பாக அடிப்படையான ஒரு 80-85% Ca3(AsO4)2 இல் பொதுவாக 4CaO.As2O5 உடன் கால்சியம் ஐதராக்சைடு மற்றும் கால்சியம் கார்பனேட்டு சேர்மங்கள் கலந்துள்ளன.

## களைக்கொல்லியாக

ஒரு காலத்தில் பொதுவான களைக்கொல்லி மற்றும் பூச்சிக் கொல்லியாக கால்சியம் ஆர்சனேட்டு பயன்படுத்தப்பட்டது. பருத்தி செடிகளை பாதுகாப்பதற்காக 1942 ஆம் ஆண்டில் மட்டும் 38,000,000 கிலோகிராம்கள் உற்பத்தி செய்யப்பட்டதாக அறியப்படுகிறது. கால்சியம் ஆர்சனேட்டின் அதிகப்படியான நச்சுத்தன்மை காரணமாக டி.டி.டீ எனப்படும்  டைக்குளோரோ டைபீனைல் டிரைகுளோரோ ஈத்தேன் தயாரிப்பு அதிகரிக்கத் தொடங்கியது

## கட்டுப்பாடு

ஐக்கிய இராச்ச்சியத்தில் கால்சியம் ஆர்சனேட்டைப் பயன்படுத்துவது தடை செய்யப்பட்டுள்ளது. அமெரிக்காவில் இதன் பயன்பாடு கடுமையான விதிகளுடன் முறைப்படுத்தப்பட்டுள்ளது. நடைமுறையில், மாலின்கிராட்டு நிறுவனத்தின் தயாரிப்பான டர்ஃப் – கால் களைக்கொல்லியின் ஒரு பகுதிப்பொருளாக இருந்துவருகிறது. இக்களைக்கொல்லி மண்புழுவால் பாதிக்கப்படும் போவா அனுவா மற்றும் நண்டுப்புல் வகைகளை கட்டுப்படுத்துகிறது. கோல்ப் விளையாட்டு மைதானப் புற்களை மண்புழுவின் தாக்குதலில் இருந்து காக்க இக்களைக்கொல்லி பரிந்துரைக்கப்படுகிறது.

## நச்சளவும் கட்டுப்பாடும்

கால்சியம் ஆர்சனேட்டு மிக அதிகமான நச்சுத்தன்மை கொண்டிருப்பதால் புற்றுநோய் உட்பட பல்வேறு உடல்நலக் கேடுகளுக்கு ஆளாக நேரிடுகிறது. அமெரிக்காவின் தொழில் பாதுகாப்பு மற்றும் சுகாதார நிர்வாகம், எட்டு மணி நேரகாலத்தில் 0.01 மி.கி/மீ3 அளவை மட்டுமே அனுமதிக்கிறது. தேசிய தொழில் பாதுகாப்பு மற்றும் சுகாதார நிறுவனமும் ஐந்துமுறை 0.02 மி.கி/மீ3 அளவுக்கும் குறைவாகவே அனுமதிக்கிறது

## மேற்கோள்கள்

பகுப்பு:கால்சியம் சேர்மங்கள்
பகுப்பு:ஆர்சனேட்டுகள்
பகுப்பு:புற்றீணிகள்
பகுப்பு:பூச்சிக்கொல்லிகள்
பொன்னிறத்தாள் அம்மன்

**பொன்னிறத்தாள் அம்மன்** என்பவர் நாட்டார் தெய்வங்களில் ஒருவராவார். இவர் பொன்னிறம் போன்ற வண்ணமுடையவராக இருந்தமையால் பொன்னிறத்தாள் என அழைக்கப்படுகிறார். இவர் கற்பிணியாக இருக்கும்போது கள்ளர்களால் இசக்கி தெய்வத்திற்கு பலி கொடுக்கப்பட்டு தெய்வமானார். 

பொன்னிறத்தாளின் கதை குமரி மாவட்டங்களில் வாய்மொழி வில்லுப்பாடலாகப் பாடப்பட்டது. சூல்பெண் பலி எனும் கொடூரமான நரபலி சடங்கு முறை தமிழகத்தில் இருந்துள்ளமைக்கான சான்றாக இக்கதை உள்ளது. 

## தொன்மம்

கள்ளர்கள் தங்களுடைய களவுக்காக சூல் முப்பலி இடும் சடங்கை செய்வார்கள். அதில் சூல் (கருவுற்ற) ஆடு, சூல் பன்றி மற்றும் சூல் பெண் ஆகியோர் அடங்குவர். இவ்வாறு முப்பலியின் போது பலிகொடுக்கபட்ட கருவுற்ற பெண் பொன்னிறத்தாள். பலி கொடுக்கப்பட்ட பிறகு சிவபெருமானிடம் சென்று பல வரங்களைப் பெற்றாள். அதனால் பொன்னிறத்தாள் அம்மன் என அழைக்கப்படுகிறார். 

## கதைப்பாடல்
நாட்டார் கதைப்பாடல்ககளை ஆய்வு செய்து ஆவணம் செய்த நா. வானமாமலை இவருடைய கதையை பொன்னிறத்தாள் அம்மன் கதை என பதிவு செய்துள்ளார்.  குமரி மாவட்ட வாய்மொழி வில்லுப்பாட்டுகளில் ஒன்றான  பொன்னிறத்தாள் அம்மன் கதையை அ.கா. பெருமாள் பதிப்பித்துள்ளார். 

## கோவில்கள்
* பொன்னிறத்தாள் அம்மன் கோயில்,  கடையம், திருநெல்வேலி மாவட்டம்.

## ஆதாரங்கள்


## வெளி இணைப்புகள்

* பொன்னான வாழ்வருள்வாள் பொன்னிறத்தாள் - தினகரன்

பகுப்பு:நாட்டுப்புறப் பெண் தெய்வங்கள்
பகுப்பு:தமிழ்நாட்டில் நரபலிகள்